CELEX: 62008TN0050
Language: sk
Date: 2008-01-18 00:00:00
Title: Vec T-50/08: Odvolanie podané 18. januára 2008 : Ch. Michail proti rozsudku Súdu pre verejnú službu z  22. novembra 2007 vo veci F-34/06, Michail/Komisia

24.5.2008   
            
            
               SK
            
            
               Úradný vestník Európskej únie
            
            
               C 128/34
            
         Odvolanie podané 18. januára 2008: Ch. Michail proti rozsudku Súdu pre verejnú službu z 22. novembra 2007 vo veci F-34/06, Michail/Komisia
   (Vec T-50/08)
   (2008/C 128/73)
   Jazyk konania: gréčtina
   Účastníci konania
   
      Odvolateľ: Ch. Michail (v zastúpení: Ch. Meïdanis, advokát)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               vyhlásiť za prípustné a dôvodné predmetné odvolanie proti rozsudku Súdu pre verejnú službu vo veci F-34/06,
            
         
               —
            
            
               zrušiť sporné akty (rozhodnutia) Súdu pre verejnú službu vo veci F-34/06,
            
         
               —
            
            
               priznať odvolateľovi náhradu nemajetkovej ujmy vo výške 120 000 eur,
            
         
               —
            
            
               rozhodnúť o trovách konania podľa práva.
            
         Odvolacie dôvody a hlavné tvrdenia
   Odvolateľ tvrdí, že Súd pre verejnú službu (ďalej len „SVS“) nesprávne rozhodol v napadnutom rozsudku o jeho žalobe, ktorou sa domáhal zrušenia svojej správy o služobnom postupe za rok 2004 a rozhodnutia menovacieho orgánu, ktorým boli zamietnuté sťažnosti, ktoré podal na základe článku 90 ods. 2 Služobného poriadku úradníkov Európskych spoločenstiev (ďalej len „služobný poriadok“).
   Osobitne odvolateľ tvrdí, že po prvé SVS nesprávne vyložil článok 43 služobného poriadku a všeobecné vykonávacie ustanovenia tohto článku. Po druhé SVS nesprávne vyložil podľa odvolateľa žiadosť uvedenú v jeho žalobe a nesprávne vyhodnotil dôkazy. Po tretie odvolateľ uvádza, že SVS zamietol žalobu na základe odporujúceho si odôvodnenia, čo viedlo k porušeniu jeho základných procesných práv. Po štvrté uvádza, že SVS rozhodol nesprávne, keď odmietol rozhodnúť o dotknutej žiadosti, ďalej, že je jeho rozsudok v dôsledku toho nedostatočne odôvodnený a nakoniec, že neoprávnene zamietol časť jeho žaloby pre neurčitosť.